《题徐参议画轴三首·赤壁图》
宋代·王炎

乌林赤壁事已陈，黄州赤壁天下闻。
东坡居士妙言语，赋到此下无古人。
江流浩浩日东注，老石轮囷饱烟雨。
雪堂尚在人不来，黄鹄而今定何许。
此赋可歌仍可弦，此画可与俱流传。
沙埋折戟洞庭岸，访古壮怀宽黯然。

作者简介：王炎（1137——1218）字晦叔，一字晦仲，号双溪，婺源（今属江西）人。一生著述甚富，有《读易笔记》、《尚书小传》、《礼记解》、《论 语解》、《孝圣解》、《老子解》、《春秋衍义》、《象数稽疑》、《禹贡辨》等，《全宋词》第 三册录其词五十二首。事迹见胡升《王大监传》（《新安文献志》卷六九）、 《宋史翼》卷二四，参《南宋馆阁续 录》卷八、九。